 **REPUBLIKA HRVATSKA**

 **ZAGREBAČKA ŽUPANIJA**

 **OPĆINA LUKA**

KLASA:363-01/24-20

URBROJ:238/39-01-24-5

Luka, 19. 07. 2024.

Na temelju članka 102. stavka 4. Zakona o rudarstvu („Narodne novine“, broj 56/13, 14/14, 52/18, 115/18, 98/19 i 83/23) i članka 82. Statuta Općine Luka („Glasnik Zagrebačke županije“, broj 24/18, 26/20 i 20/21) Općinsko vijeće na 20. sjednici održanoj dana 19. 07. 2024. godine donosi

**ODLUKU**

**O SANACIJI NEAKTIVNOG EKSPLOATACIJSKOG POLJA MINERALNIH SIROVINA**

**Članak 1.**

 Temeljem ove Odluke pristupa se sanaciji neaktivnog eksploatacijskog polja mineralnih sirovina građevinskog pijeska i šljunka Pluska, ukupne površine 3,24 ha na području Općine Luka.

**Članak 2.**

 Sanacija neaktivnog eksploatacijskog polja Pluska će se provesti bez eksploatacije mineralnih sirovina.

**Članak 3.**

 Nositelj i ovlaštenik neaktivnog eksploatacijskog polja mineralnih sirovina je Republika Hrvatska.

 Tijelo nadležno za provedbu sanacije neaktivnog eksploatacijskog polja je ministarstvo nadležno za rudarstvo.

**Članak 4.**

Novčana sredstva za provedbu sanacije neaktivnog eksploatacijskog polja osigurat će ministarstvo nadležno za rudarstvo.

**Članak 5.**

 Ova Odluka dostavlja se ministarstvu nadležnom za rudarstvo i Zagrebačkoj županiji.

 Ova Odluka stupa na snagu osmog dana od dana objave u „Glasniku Zagrebačke županije“.

OPĆINSKO VIJEĆE

Predsjednik

Krešimir Tuđman, struč.spec.ing.aedif.